Sigismund fan it Hillige Roomske Ryk

Sigismund fan Luksemboarch (Neurenberg, 15 febrewaris 1368 – Znojmo (Moraavje), 9 desimber 1437) wie fan 1387 ôf kening fan Hongarije, fan 1411 ôf kening fan it Hillige Roomske Ryk, sûnt 1433 keizer, fan 1419 ôf kening fan Bohemen. Hy wie de lêste hearsker út it laach fan de Luksemburgers. 

 Jonge jierren  
Berne yn Neurenberg, wie Sigismund de twadde soan fan de Roomske keizer Karel IV en fan syn fjirde frij Elisabeth fan Pommeren, de pakesizzer fan de Poalske kening Kasimir III fan Poalen. Kening Loadewyk fan Hongarije en Poalen hie altyd in goede en hechte relaasje hân mei de heit Sigismund. Sy komme oerien dat Sigismund de opfolger fan Loadewyk wurdt. Sigismund wurdt nei it Hongaarske hof stjoerd om de Hongaarske taal en gewoanten te learen. Loadewyk neamt him syn opfolger en regelet it houlik mei syn âldste dochter Marije. Yn 1374 wurde sy oan elkoar fersein. Nei de dea fan Sigismund syn heit yn 1378 wurdt er markgreve fan Brandenburg.

Yn 1381 wurdt de doe 13-jierrige Sigismund troch syn âldste broer en fâd Wenzel fan Bohemen nei Krakau stjoerd, om Poalsk te learen en om kennis te meitsjen mei it lân en har bewenners. Kening Wenzel joech him ek Neumark yn besit. 

 Kening fan Hongarije 
Troch syn houlik mei kening Marije fan Hongarije waard er, nettsjinsteande tsjinstân fan de Hongaarske eallju yn 1387, kening fan Hongarije. Yn 1396 set er útein mei in krústocht tsjin de Ottomanen, dy't it lân fanút it suden bedrige. Yn de Nikopolis (no Nikopol yn Bulgarije) waard er lykwols ferneatigjend ferslein. 

 Kening fan it Hillige Roomske Ryk 
Sigismund waard yn 1411 kening fan Dútslân. Yn 1419 folge hy syn âldste broer Wenzel op as kening fan Bohemen. Dat waard de swierste perioade yn syn libben. Hy hie de Tsjechyske godstsjinstherfoarmer Jan Hus in frijgeliede jûn doe't dy op it konsylje fan Konstanz útnûge waard syn learstellingen te ferdigenjen. Hus waard lykwols finzennommen en as ketter ta de brânsteapel feroardiele. De Hussityske Bohemers wegeren dêrop Sigismund noch langer as kening te erkennen en dêrom rop hy in krústocht tsjin har út. Al gau ûntstie der in guerilja-oarloch dy't oant 1436 duorje soe. 

Sigismund hie gjin bern by Marije. Nei har dea troude hy mei Barbara fan Celje, dêr't hy ien dochter by krige, Elisabeth (1409-1442). Elisabeth troude mei keizer Albrecht II. Albrecht waard Sigismunds opfolger as keizer fan it Hillige Roomske Ryk en kening van Hongarije en Bohemen.

Kategory:Keizer fan it Hillige Roomske Ryk
Kategory:Kening fan Dútslân
Kategory:Kening fan Hongarije
Kategory:Kening fan Kroaasje
Kategory:Kening fan Bohemen
Kategory:Karfoarst fan Brandenburch
Kategory:Dútsk persoan fan Flaamsk komôf
Kategory:Dútsk persoan fan Kroätysk komôf
Kategory:Dútsk persoan fan Litousk komôf
Kategory:Dútsk persoan fan Lúksemboarchsk komôf
Kategory:Dútsk persoan fan Poalsk komôf
Kategory:Dútsk persoan fan Tsjechysk komôf
Kategory:Dútsk persoan fan Waalsk komôf
Kategory:Hongaarsk persoan fan Flaamsk komôf
Kategory:Hongaarsk persoan fan Dútsk komôf
Kategory:Hongaarsk persoan fan Kroätysk komôf
Kategory:Hongaarsk persoan fan Litousk komôf
Kategory:Hongaarsk persoan fan Lúksemboarchsk komôf
Kategory:Hongaarsk persoan fan Poalsk komôf
Kategory:Hongaarsk persoan fan Tsjechysk komôf
Kategory:Hongaarsk persoan fan Waalsk komôf
Kategory:Tsjechysk persoan fan Dútsk komôf
Kategory:Tsjechysk persoan fan Flaamsk komôf
Kategory:Tsjechysk persoan fan Hongaarsk komôf
Kategory:Tsjechysk persoan fan Kroätysk komôf
Kategory:Tsjechysk persoan fan Litousk komôf
Kategory:Tsjechysk persoan fan Lúksemboarchsk komôf
Kategory:Tsjechysk persoan fan Poalsk komôf
Kategory:Tsjechysk persoan fan Waalsk komôf
Kategory:Hûs fan Lúksemboarch
Kategory:Persoan berne yn 1368
Kategory:Persoan stoarn yn 1437